અંગ્રેજીમાં એક ઉક્તિ છે. લાયઝ, ડેમ લાયઝ એન્ડ સ્ટેટેસટિક્સ ગુજરાતીમાં આનો સાદો અર્થ ખોટું બોલવું, એકદમ ખોટું બોલવું અને આંકડા શાસ્ત્ર એમ કહેવાય છે કે મોટામાં મોટા જૂઠાણાને આંકડાઓની માયાજાળ હેઠળ છુપાવી શકાય છે. જે વસ્તુ આઝાદી વખતે જે કિંમતમાં મળતી હતી તે જ વસ્તુનો ભાવ ફુગાવાને કારણે આજે અનેકગણો વધી ગયો છે. તો સામી દલીલ લોકો એવી પણ કરે છે કે આની સામે નાગરિકોની આવકમાં પણ નોંધપાત્ર વધારો થયો છે. કેટલાક લોકો વધતી જતી મોંઘવારીની સામે નિસાશા નાંખતા કહે છે કે કોને ખબર મોદી સાહેબના 'અચ્છે દિન' ક્યારે આવશે ?!